Diari Oficial de la Generalitat Valenciana


Sumari del DOGV 9885, del 04-07-2024 (2024/5899)

Anunci de la instal·lació i ús d'una xarxa de càmeres de vídeo i de reproducció d'imatges per a controlar, vigilar i disciplinar el trànsit.
--------------------------------------------------------------------------------------------------------------------------------------------

### Dades del document

Número de DOGV
:   9885

Data del DOGV
:   04-07-2024

Secció del DOGV
:   V. ANUNCIS - C) ALTRES ASSUMPTES

Número del document
:   2024/5899


Organisme emissor
:   Ajuntament de Finestrat

Tipus de document
:   Anunci

Anunci de la instal·lació i ús d'una xarxa de càmeres de vídeo i de reproducció d'imatges per a controlar, vigilar i disciplinar el trànsit. [2024/5899]  
L'alcalde president, amb data 9 de febrer de 2024, ha dictat la Resolució número 2024-0272, que copiada diu:  
  
«Juan Francisco Pérez Llorca, alcalde president de l'Ajuntament de Finestrat (Alacant).  
  
Assumpte: ús d'una xarxa de càmeres de vídeo i de reproducció d'imatges per a controlar, vigilar i disciplinar el trànsit, així com l'aprovació del fitxer.  
  
Antecedents  
El terme municipal de Finestrat té 42 km², amb 28 sectors urbanístics, quatre zones delimitades de població i un polígon industrial/centre comercial, per la qual cosa patix un considerable trànsit de vehicles, tant per la circulació dels veïns mateixos com per la presència de visitants forans.  
Des de l'Ajuntament es considera que el nombre tan important de vehicles que circulen pel nostre municipi fa insuficients les tradicionals maneres regular el trànsit i que això va aconsellar la incorporació d'un suport tecnològic per a les funcions de vigilància, control i regulació del trànsit que té encomanada la policia local. Per este motiu, l'Ajuntament ha decidit incorporar al seu servici la instal·lació i l'ús d'una xarxa de càmeres de vídeo destinades a vigilar, controlar i disciplinar la circulació en el terme municipal de la seua competència.  
  
  
Consideracions jurídiques  
Primera. La disposició addicional octava de la Llei orgànica 4/1997, de 4 d'agost, per la qual es regula la utilització de càmeres de vídeo per part de les forces i els cossos de seguretat en llocs públics, establix que «La instal·lació i l'ús de càmeres de vídeo i de qualsevol altre mitjà de captació i reproducció d'imatges per a controlar, regular, vigilar i disciplinar el trànsit l'efectuarà l'autoritat encarregada de regular el trànsit, amb les finalitats previstes en el text articulat de la Llei sobre trànsit, circulació de vehicles de motor i seguretat viària, aprovat pel Reial decret legislatiu 6/2015, de 30 d'octubre, i en altres normes específiques sobre la matèria, i amb subjecció al que disposen les lleis orgàniques 3/2018, de 5 de desembre, de regulació del tractament automatitzat de les dades de caràcter personal, i 1/1982, de 5 de maig, de protecció del dret a l'honor, a la intimitat personal i familiar, i a la pròpia imatge, en el marc dels seus principis d'utilització previstos en esta llei».  
Segona. La disposició addicional única del Reial decret 596/1999, de 16 d'abril, pel qual s'aprova el Reglament de desenvolupament i execució de la Llei orgànica 4/1997, de 4 d'agost, per la qual es regula la utilització de càmeres de vídeo per part de les forces i els cossos de seguretat en llocs públics, establix, respecte al règim aplicable a les càmeres de vídeo per a vigilar, controlar i disciplinar el trànsit, que correspon a les administracions públiques amb competència per a regular el trànsit el fet d'autoritzar la instal·lació i l'ús dels corresponents dispositius.  
Tercera. La captació d'imatges a través de càmeres per a controlar i regular el trànsit ha de complir els requisits exigits per la LOPD.  
Els avanços tecnològics, singularment els que estan vinculats a captar imatges, suposen possibilitats d'intromissió en l'àmbit de la privacitat i la intimitat, així com la limitació i la vulneració del dret a l'autodisposició de les informacions que són rellevants per a cada persona. Per això, l'ordenament jurídic reconeix drets en este camp i establix mecanismes per a garantir-los. La Constitució Espanyola, en l'article 18, reconeix com a dret fonamental el dret a l'honor, a la intimitat personal i familiar, i a la pròpia imatge, i establix que «La llei limitarà l'ús de la informàtica per a garantir l'honor i la intimitat personal i familiar dels ciutadans i el ple exercici dels seus drets».  
  
DRON o vehicle aeri no tripulat, tècnicament definit com a RPA, es pot pilotar amb la modalitat de vol BVLOS i és capaç de fer operacions més enllà de l'abast visual del pilot, per la qual cosa el vehicle aeri no tripulat (RPA) haurà de tindre instal·lat un dispositiu de visió orientat cap avant. Les imatges que capte este dispositiu, que es poden arribar a gravar, es visualitzen en el comandament de control del vehicle aeri, i a més es podran compartir en temps real amb els funcionaris policials encarregats de controlar, regular, vigilar i disciplinar el trànsit. De les gravacions i la presa d'imatges realitzades es podrà obtindre coneixement de la infracció, sempre que permeta la identificació del vehicle. Així com per a previndre la comissió de delictes que s'hi relacionen.  
  
La seguretat i la vigilància no són incompatibles amb el dret fonamental a la protecció de la imatge com a dada personal, la qual cosa, en conseqüència, exigix respectar la normativa que hi ha en matèria de protecció de dades, amb la finalitat de mantindre, d'esta manera, la confiança de la ciutadania en un sistema democràtic.  
Les imatges es consideren dades de caràcter personal, en virtut del que establix l'article 4.1 del Reglament UE 2016/679, del Parlament Europeu, de 27 d'abril de 2016, relatiu a la protecció de les persones físiques pel que fa al tractament de les seues dades personals.  
  
En virtut de les consideracions anteriors, resolc:  
  
Primer  
La instal·lació i ús d'una xarxa de càmeres de vídeo i de reproducció d'imatges per a controlar, vigilar i disciplinar el trànsit pel que fa a la normativa aplicable i a les ordenances municipals d'este Ajuntament, i subjecta a les estrictes condicions fixades per la disposició addicional única de l'RD 596/1999, de 16 d'abril. La vigilància s'estendrà a les següents vies i/o interseccions:  
  
01 FONT DEL MOLÍ - 2 CÀMERES  
02 AV. BENIDORM (ENCREUAMENT FONTETA) - 3 CÀMERES  
03 AV. CAMÍ DE REIS (CEIP PUIG CAMPANA) - 3 CÀMERES  
04 ROTONDA EL SALT - 3 CÀMERES  
05 CV758 AMB RAVAL - 2 CÀMERES  
06 PL. AJUNTAMENT - 2 CÀMERES  
07 C/ MAJOR - 1 CÀMERA  
08 PL. LA TORRETA - 2 CÀMERES  
09 PART. LA CANTERERIA (FONT DE CARRÈ)- 1 CÀMERA  
10 PART. EL FONDO (ROTONDA ENTRADA AL POBLE) - 3 CÀMERES  
11 C/ ELX (POLÍGON P26) - 1 CÀMERA  
12 AV. PAÍS VALENCIÀ (DE C/ ELX A C/ GANDIA) - 3 CÀMERES  
13 C/ ASTÚRIES (POLÍGON P26) - 3 CÀMERES  
14 C/ CALP (POLÍGON P26) - 2 CÀMERES  
15 C/ ALACANT (POLÍGON P26) - 1 CÀMERA  
16 C/ GANDIA (POLÍGON P26) - 1 CÀMERA  
17 C/ CANTÀBRIA (POLÍGON P26) - 3 CÀMERES  
18 AV. FEDERICO GARCÍA LORCA (ROTONDA CV 767) - 4 CÀMERES  
19 AV. GRANADA (URB. BALCÓ DE FINESTRAT) - 2 CÀMERES  
20 AV. AMÈRICA AMB AV. EUROPA (ROTONDA DE LES CABRES) - 4 CÀMERES  
21 AV. CAMÍ DE L'ALFÀS (URB. TERRA MARINA) - 1 CÀMERA  
22 AV. COSTA BLANCA (URB. TERRA MARINA) - 1 CÀMERA  
23 AV. FINESTRAT (BENIDORM A LA VILA JOIOSA) - 3 CÀMERES  
24 AV. MARINA BAIXA (AV. FINESTRAT A FRONTAL CALA) - 5 CÀMERES  
25 C/ FONTETA (CENTRE JUVENIL) - 2 CÀMERES  
26 PL. UNIÓ EUROPEA - 5 CÀMERES  
27 PL. ESTRASBURG - 5 CÀMERES  
28 C/ OSLO AMB C/ PARÍS - 1 CÀMERA  
29 C/ VIENA (DE C/ OSLO A C/ COPENHAGUEN) - 2 CÀMERES  
30 C/ PARÍS AMB C/ COPENHAGUEN - 4 CÀMERES  
31 PL. LUXEMBURG - 5 CÀMERES  
32 PL. BONN - 4 CÀMERES  
33 DRON VIGILÀNCIA AÈRIA DEL TRÀNSIT - 2 DRONS  
34 ROTONDA GOLF AMB CV759 -5 CÀMERES  
35 ROTONDA EL CARQUENDO AMB CV767 - 5 CÀMERES  
36 ROTONDA ALCÀSSER AMB CV767 - 5 CÀMERES  
37 CAMI DE L'ALFÀS (D'AV. OVIEDO A AV. MADRID) - 3 CÀMERES  
38 AV. MADRID - 1 CÀMERA  
39 AV. OVIEDO - 1 CÀMERA  
40 ROTONDA GOLF BADIA AMB CV767 - 8 CÀMERES  
41 AV. AMÈRICA AMB C/ PANAMÀ - 4 CÀMERES  
42 AV. MIMOSES - 3 CÀMERES  
  
  
  
Segon. Mesures de seguretat  
La custòdia, la conservació i la destrucció, si és el cas, de les imatges captades per les càmeres, i que s'integren en el fitxer automatitzat que per este decret es crea, complix les mesures de seguretat i les exigències establides. Al seu torn, l'òrgan encarregat de la custòdia i de la resolució de sol·licituds d'accés i cancel·lació serà l'Ajuntament de Finestrat.  
  
  
Tercer. Drets  
Els afectats en poden exercir els drets d'accés, rectificació, supressió, oposició, limitació del tractament i portabilitat. Així mateix, poden dirigir-se a l'autoritat de control per a reclamar els seus drets.  
  
Per a exercir estos drets, han d'adreçar una sol·licitud a l'Ajuntament de Finestrat (Alacant), per registre d'entrada, indicant «Responsable de protecció de dades».  
  
Quart  
Publicar íntegrament el contingut d'esta resolució en el Diari Oficial de la Generalitat Valenciana.  
  
Quint  
Donar compte al Ple en la primera sessió que celebre i notificar-ho als departaments d'Informàtica, Enginyeria Industrial i Policia Local.  
  
Sext  
Este acord entrarà en vigor l'endemà de la publicació en el Diari Oficial de la Generalitat Valenciana.  
  
 Que es complisca.»  
  
Finestrat, 9 de febrer de 2024.- L'alcalde president: Juan Francisco Pérez Llorca.